Общинска избирателна комисия Велинград

РЕШЕНИЕ
№ 162- МИ
Велинград, 20.07.2022 г.

*Относно: Уведомление от кмета на Община Велинград*

 С вх. № 180 от 19.07.2022 г., в Общинска избирателна комисия – Велинград е постъпило Уведомление от д-р Костадин Коев – кмет на община Велинград.

С Уведомлението, на основание чл. 63 от ЗПКПКОНПИ, кметът на Община Велинград си е направил самоотвод, в качеството си на лице, заемащо висша публична длъжност, поради наличието на частен интерес.

 Частният интерес се обуславя от постъпило заявление с вх. № 94-00/10595 от 24.11.2020г. от Веселина Борисова Коева се иска одобряване на подробен устройствен план - частично изменение на плана за застрояване на УПИ XVI-3251, УПИ II-1111 и УПИ XVII-8625 в част от кв. № 234 по плана на гр. Велинград. С проекта се предвиждат нови застроителни едноетажни петна (допълващо застрояване) с височина до 3.50 м., в трите урегулирани поземлени имоти, съгласно приложена скица от СГКК Пазарджик, документи за собственост, скица – идейно предложение и задание изготвени от правоспособно лице и квитанция за платена такса.

 Цитираното по-горе заявление е от Веселина Борисова Коева, която е законна съпруга на кмета на община Велинград – Костадин Коев.

С оглед на гореизложеното и на основание чл. 87, ал. 1, т. 1 от Изборния кодекс, във връзка с чл. 63, ал. 1 от ЗПКОНПИ, Общинска избирателна комисия Велинград,

**Р Е Ш И :**

**Уважава направения самоотвод на Кмета на Община Велинград, съгласно Уведомление с** вх. № 180 от 19.07.2022 г. на Общинска избирателна комисия – Велинград.

 Решението може да се оспорва по реда на чл. 88 от ИК.

**ПРЕДСЕДАТЕЛ:**

Натали Стефанова Видаркинска

**СЕКРЕТАР:**

Мехмед Али Дживгов